Document ID: /roh_data/filtered/Billingualer_Corpus_interleaved-de-rm.jsonl.gz/757

This is a text translated from German to Rumantsch Grischun.
Nationalparkgesetz darf nicht aufgehoben werden

Ginge es nach dem Willen des Bundes, würde das revidierte Bundesgesetz über den Natur- und Heimatschutz das bestehende Nationalparkgesetz ersatzlos aufheben. Dagegen wehrt sich die Bündner Regierung vehement.

14 Einzelverträge regeln heute die Rechtsverhältnisse zwischen der Stiftung des Schweizerischen Nationalparks und dem Kanton Graubünden bzw. den Parkgemeinden. In seinen Grundzügen nimmt das heute geltende Nationalparkgesetz NPG von 1980 diese vertragliche Konzeption auf. Aus Sicht der Bündner Regierung hat sich das seit rund 90 Jahren auf partnerschaftlicher Basis beruhende Konzept bewährt und bedarf keiner Änderung.

Unnötige Diskussion

Ganz anders sieht es der Bund. Mit einer Teilrevision des Bundesgesetzes über den Natur- und Heimatschutz NHG sollen unter anderem das NPG aufgehoben und die bestehenden Verträge zwischen der Stiftung SNP und dem Kanton bzw. den Parkgemeinden "im gegenseitigen Einvernehmen" in die neue Regelung überführt werden.

Dieses Ansinnen lehnt die Regierung mit aller Entschiedenheit ab. Die Absicht des Bundes, dieses komplexe Vertragswerk binnen nützlicher Frist und im gegenseitigen Einvernehmen in das revidierte Bundesgesetz überführen zu wollen, ist weltfremd. Bestehende Verträge müssten aufgehoben und durch praktisch gleich lautende ersetzt werden. Dies würde ohne zwingenden Grund eine unnötige Diskussion über den Weiterbestand des heutigen Nationalparks lancieren.

Revision ja, aber...

Die Teilrevision des NHG will grundsätzlich eine Rechtsgrundlage schaffen für Natur- und Landschaftspärke von nationaler Bedeutung. Dabei sollen die teilweise recht diffusen, uneinheitlichen und unkoordinierten Initiativen der verschiedenen Behörden, Organisationen und Trägerschaften zur Schaffung von Pärken einer einheitlichen Normierung unterzogen werden. Die Bündner Regierung unterstützt diese Zielsetzung der Revision des NHG. Insbesondere auch deshalb, weil sie die freiwillige Mitwirkung der betroffenen Bevölkerung verankert. Dabei soll der jeweilige Kanton eine zentrale Führungsrolle übernehmen.

Weiter hat sich die Bündner Regierung auch zu den vorgesehen drei Parktypen, zu den Leistungsvereinbarungen zwischen Bund und Kantonen sowie zur Idee eines Parklabels geäussert. Die grundsätzliche Unterstützung für die Revision des NHG seitens der Bündner Regierung schliesst die ersatzlose Aufhebung des bisherigen Nationalparkgesetzes allerdings explizit aus.

Bewilligungskontingente 2003 verteilt

Der Bundesrat entscheidet jährlich über kantonalen Bewilligungskontingente für den Erwerb von Ferienwohnungen durch Personen im Ausland. Für das Jahr 2003 sind dem Kanton Graubünden total wie bisher 270 Kontingente zugeteilt worden.

Neue Investitionshilfevereinbarung für die Rhätische Bahn

Für den Ausbau der Kreuzungsstelle Surovas (Berninalinie der Rhätischen Bahn) hat die Regierung 720'000 Franken genehmigt. Das Gesamtprojekt umfasst Aufwendungen von vier Millionen Franken, von denen 82% vom Bund übernommen werden. Die Kreuzungsstelle muss von heute 108 auf mindestens 165 Metern verlängert werden.

Kanton Graubünden ist Gastkanton beim Sechseläuten 2004

Der Kanton Graubünden ist 2004 Gastkanton beim Frühlingsfest der Zürcher Zünfte. Die Regierung hat eine entsprechende Einladung des Zentralkomitees der Zünfte Zürichs angenommen.

Aus Gemeinden und Regionen

- Grundsätzlich genehmigt hat die Regierung das Vorprojekt für die Erweiterung und Sanierung der Primarschule in Salouf. Dabei wurde ein Kantonsbeitrag von maximal 739'000 Franken in Aussicht gestellt.

- Die Regierung hat die Totalrevision des Steuergesetzes der Gemeinde Poschiavo genehmigt.

- Genehmigt hat die Regierung auch die Teilrevisionen der Ortsplanungen von Mathon (Baugesetz, Teilzonenplan), von Mesocco (Baugesetz, piano generale delle strutture "Albarella", piano generale di urbanizzazione "Albarella") und von Zuoz (Baugesetz, Zonenplan Castell, Genereller Erschliessungsplan Castell, Genereller Gestaltungsplan Castell, Genereller Gestaltungsplan Mareg).

Kantonsbeiträge an verschiedene Institutionen

- Die Regierung unterstützt mit einem Beitrag die Schneesport-Veranstaltung "La nuit blanche" vom 21. März 2003 in Davos. "La nuit blanche" ist das Saisonfinale des Schweizer Schneesports. Dabei werden die besten Schweizer Schneesportler des Jahres geehrt. Für den Snowboard-Final der FIS vom 13. bis 16. März 2003 in Arosa hat die Regierung ebenfalls einen Beitrag bewilligt. Beide Anlässe sind willkommene Plattformen für die Kommunikation der "Marke Graubünden".

- 13 neue Kunstwerke von Bündner Künstlerinnen und Künstler werden in Zukunft Räume der kantonalen Verwaltung schmücken. Die Regierung hat dafür einen Kredit von rund 23'500 Franken freigegeben.

- Für den Aufbau eines Online-Informationssystems zur Kunst in der Schweiz hat die Regierung einen Beitrag von 12'000 Franken genehmigt.

Strassenprojekte

Für zusätzliche Baumeisterarbeiten an der Umfahrung Klosters (Portalbereich Selfranga und Brücke Bim Bad) hat die Regierung 390'000 Franken freigegeben.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.01.2003

La lescha dal parc naziunal na dastga betg vegnir abrogada

Sch'i giess tenor la veglia da la confederaziun, abrogass la revisiun da la lescha federala davart la protecziun da la natira e da la patria cumplettamain la lescha existenta dal Parc Naziunal. La regenza grischuna sa defenda vehementamain encunter quai.

14 contracts individuals reglan actualmain las relaziuns da dretg tranter la Fundaziun dal Parc Naziunal Svizzer ed il chantun Grischun resp. las vischnancas dal Parc. La lescha dal Parc Naziunal LPN da l'onn 1980 che vala acutalmain integrescha en ses princips questa concepziun confurma al contract. Ord puntg da vista da la regenza grischuna è il concept che sa funda dapi var 90 onns sin la basa da partenaris sa cumprovà e na dovra nagina midada.

Discussiun nunnecessaria

La confederaziun vesa quai tut auter. Cun ina revisiun parziala da la lescha federala davart la protecziun da la natira e da la patria LNP duai tranter auter la LPN vegnir abrogada ed ils contracts existents tranter la Fundaziun dal Parc Naziunal Svizzer ed il chantun resp. las vischnancas dal Parc duain vegnir transferids "en vicendaivla enclegientscha" en la nova reglamentaziun.

La regenza refusa energicamain questa pretensiun . L'intenziun da la confederaziun, da transferir quest contract cumplex entaifer in termin util ed en vicendaivla enclegientscha en la lescha federala revedida, n'è betg bain ponderada. Contracts existents stuessan vegnir abrogads e remplazzads entras contracts practimain identics. Tals vegnissan a lantschar senza motiv stringent ina discussiun nunnecessaria davart la cuntinuitad dal Parc Naziunal sco quai ch'el exista oz.

Gea tar revisiuns , però...

La revisiun parziala da la LNP vul da princip stgaffir ina basa legala per parcs natirals e parcs da la cuntrada cun impurtanza naziunala. En quest connex duain las iniziativas - ch'èn per part dretg diffusas, betg unitaras e nuncoordinadas - da las differentas autoritads, organisaziuns e purtaders per stgaffir parcs vegnir suttamessas ad ina normaziun unitara. La regenza grischuna sustegna quest'intent da la revisiun da la LNP. Quai en spezial er perquai ch'el fixescha la collavuraziun voluntara da la populaziun pertutgada. En quest connex duai mintgamai il chantun surpigliar ina rolla directiva centrala.

Plinavant è la regenza grischuna er s'exprimida davart ils trais tips da parcs ch'èn prevesids, davart las cunvegnas da prestaziun tranter la confederaziun ed ils chantuns sco er davart l'idea d'in label da parc. Il sustegn en general da la revisiun da la LNP da vart da la regenza grischuna excluda però explicitamain l'abrogaziun senza cumpensaziun da la lescha dal Parc Naziunal d'enfin ussa.

Ils contingents da permissiun 2003 èn repartids

Il cussegl federal concluda mintg'onn davart ils contingents da permissiun chantunals per acquistar abitaziuns da vacanzas tras persunas en l'exteriur. Per l'onn 2003 èn vegnids attribuids al chantun Grischun sco enfin ussa totalmain 270 contingents.

Novas mesiras d'agid d'investiziun per la Viafier retica

Per l'amplificaziun da la cruschada Surovas (lingia dal Bernina da la Viafier retica) ha la regenza approvà 720'000 francs. L'entir project cumpiglia expensas da quatter milliuns francs, dals quals 82% vegnan surpigliads da la confederaziun. La cruschada sto vegnir prolungada d'ozendi 108 sin almain 165 meters.

Il chantun Grischun è chantun ospitant tar il "Sechseläuten 2004"

Il chantun Grischun è chantun ospitant tar la festa da primavaira 2004 da las corporaziuns turitgaisas. La regenza ha acceptà in'invitaziun correspundenta dal comité central da las corporaziuns turitgaisas.

Da vischnancas e regiuns

-

La regenza ha approvà da princip il project preparativ per l'amplificaziun e la sanaziun da la chasa da scola primara da Salouf. En quest connex è vegnida empermessa ina contribuziun chantunala da 739'000.

- La regenza ha approvà la revisiun totala davart la lescha da taglia da la vischnanca da Poschiavo.

- Medemamain ha la regenza approvà la revisiun totala da la planisaziun locala da Maton (lescha da construcziun, plan da zonas parzial), da Mesauc (lescha da construcziun, piano generale delle strutture "Albarella", piano generale di urbanizzazione "Albarella") e da Zuoz (lescha da construcziun, plan da zonas Castell, plan general d'avertura Castell, plan general da furmaziun Castell, plan general d'avertura Mareg).

Contribuziuns chantunalas a differentas instituziuns

- La regenza sustegna cun ina contribuziun l'occurrenza da sport da naiv "La nuit blanche" dals 21 da mars 2003 a Tavau. "La nuit blanche" è il finale da la stagiun dal sport da naiv svizzer. En quest connex vegnan undrads il megliers sportists da naiv svizzers da l'onn. Per il final da snowboard da la FIS dals 13 als 16 da mars 2003 ad Arosa ha la regenza medemamain approvà ina contribuziun. Tuttas duas occurrenzas èn bunas plattafurmas per communitgar la "marca Grischun".

- 13 novas ovras d'art d'artistas grischunas e d'artists grischuns vegnan en l'avegnir ad embellir stanzas da l'administraziun chantunala. La regenza ha deliberà per quai in credit da ca. 23'500 francs.

- Per l'installaziun d'in sistem d'infurmaziun online davart l'art en Svizra ha la regenza approvà ina contribuziun da 12'000 francs.

Projects da vias

Per las lavurs d'impressari supplementaras al sviament Claustra (sectur portal da Selfranga e Punt Bim Bad) ha la regenza deliberà 390'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.01.2003